stanford-oval/wikipedia huggingface dataset:
Pléneuf-Val-André

| Pléneuf-Val-André (Pleneg-Nantraezh) |
| --- | --- |
 Ilmakuva kylästä.
 vaakuna
 Pléneuf-Val-André
 Koordinaatit: 48°35′0″N, 2°32′49″W 
Valtio:  Ranska
Alue:  Bretagne
Departementti:  Côtes-d'Armor
Arrondissementti:  Saint-Brieucin arrondissementti
Pinta-ala:  
 – Kokonaispinta-ala:  17,1 km²
Väkiluku (2017):  4 073 
 – Väestötiheys:  238 as./km²
Kunnan numero:  22186
 
 Kunnan kotisivut 
Infobox OKVirheellinen NIMI-arvo: 
Pléneuf-Val-André (bretoniksi Pleneg-Nantraezh) on kunta läntisessä Ranskassa Côtes-d'Armorin departementissa Bretagnen alueella. Se sijaitsee Englannin kanaalin rannikolla.
Pléneuf-Val-André jakautuu kolmeen alueeseen, joilla on erilainen historia ja ilmapiiri.  Pléneuf on alkuperäinen kylä, joka sijaitsee kukkulalla, ja sieltä on merinäköala. Val-André on lomakeskus, jossa sijaitsevat rannat. Dahouët on venesatama ja kaupungin entinen kalasatama.
Dahouët oli ensimmäisiä kalasatamia 1500-luvun Ranskassa, mistä lähdettiin pyyntimatkoille Newfoundlandiin. Kalastuksen loistonpäivistä muistuttaa Dahouëtin laitureita reunustavat laivanvarustajien talot. Satama on luonnonsatama, jota on vuosien saatossa paranneltu. Nykyään satama toimii pääosin huvivenesatamana.
Sataman itäpuolella oleva niemi Pointe de la Guette erottaa Dahouëtin Val-Andrésta. Val-André on lahti, jonka hiekkaranta on 2,5 kilometriä pitkä. Siitä muodostui merkittävä lomakohde jo 1800-luvulla. Tuon ajan monet vanhat merenrantahuvilat on säilytetty etisellään. Val-André on edelleen suosittu matkailukohde, jossa on hotelleja, ravintoloita, kylpylöitä ja kasino.
Val-Andrén itäpuolella on niemi Pointe de Pléneuf, jonka takana on ranta Plage des Vallées. Se on paikallisten suosima ranta, jossa harrastetaan myös rantakalastusta. Pointe de Pléneufin edustalla oleva pieni pyramidin muotoinen lintusaari Île du Verdelet. Hiekkarannat jatkuva aina Erquyn kuntaan saakka. Näillä laajoilla hiekkarannoilla harrastetaan muun muassa maapurjehdusta.
Dahouëtin satama
Pointe de la Guette
Val-Andrén ranta
Île du Verdelet
Aiheesta muualla

Kuvia tai muita tiedostoja aiheesta Pléneuf-Val-André Wikimedia Commonsissa
Polygala venulosa

| Polygala venulosa |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Varsinaiskaksisirkkaiset Rosopsida
Lahko::  Fabales
Heimo::  Linnunruohokasvit Polygalaceae
Suku::  Linnunruohot Polygala
Laji::  venulosa
Kaksiosainen nimi
 Polygala venulosa  Sibth. & Sm. 
Katso myös
   Polygala venulosa Wikispeciesissä   Polygala venulosa Commonsissa 
Infobox OKNimi-testi OK: 
Polygala venulosa on linnunruohoihin kuuluva kasvilaji. Se on endeeminen Kreikan, Kreetan, Kyproksen ja Turkin kivikkoisilla rannoilla.
Polygala venulosa kasvaa 5–30 cm korkeaksi. Kasvin lehdet ovat tyvellä muodoltaan vastapuikeat tai munanmuotoiset. Muualla lehdet ovat muodoltaan suipot. Valkoiset tai violetit kukat ovat löyhinä terttuina.
Posliinisieni

| Posliinisieni |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Physalacriaceae
Suku::  Mucidula
Laji::  mucida
Kaksiosainen nimi
 Mucidula mucida  (Schrad.) Pat. 
Katso myös
   Posliinisieni Commonsissa 
Infobox OKNimi-testi OK: 
Posliinisieni (Mucidula mucida, syn. Oudemansiella mucida) on kellomainen tai puolipallomainen limainen valkea sienilaji. Sen heltat ovat valkoiset. Sitkeä jalka on vaalea tai vaaleanharmaa. Posliinisieni kasvaa pyökinrungoilla jopa korkealla puissa, mutta myös pudonneilla oksilla. Posliinisieni on keskieurooppalainen laji eikä sitä esiinny Suomessa.
Moonwalker: The Storybook

| Moonwalker: The Storybook |
| --- | --- |

Alkuperäisteos
Kirjailija:  Michael Jackson, David Newman
Kieli:  englanti
Genre:  fantasiakirjallisuus
Kustantaja:  William Heinemann Ltd, Doubleday
Julkaistu:  1988
Sivumäärä:  70
ISBN:  0-385-26154-3

Edeltävä:  Moonwalk
Seuraava:  Dancing the Dream: Poems and Reflections
Löydä lisää kirjojaKirjallisuuden teemasivulta
Moonwalker: The Storybook on Moonwalker -elokuvaan perustuva kirja, jonka tarinan kirjoitti Michael Jackson.
Julkaisut > Pehmeäkantiset

| Julkaistu | Julkaisija |
| --- | --- |

1988: Methuen young books (UK)
1989: William Heinemann Ltd (UK)
1988: Doubleday & Co. (USA)

Michael Jackson
| --- | --- |
Studioalbumit:   Got to Be There  Ben  Music & Me  Forever, Michael  Off the Wall  Thriller  Bad  Dangerous  HIStory: Past, Present and Future, Book I  Invincible 
Remix-albumit:   The Michael Jackson Mix  Dangerous Remix  Dangerous – Collector’s Edition  Blood on the Dance Floor: HIStory in the Mix What More Can I Give  The Stripped Mixes  The Remix Suite 
Soundtrackit:   The Wiz: Original Motion Picture Soundtrack  E.T. the Extra-Terrestrial  This Is It  Immortal 
Kokoelmat:   A Collection of Michael Jackson’s Oldies  The Best of Michael Jackson  One Day in Your Life  Anthology  The Original Soul of Michael Jackson  Greatest Hits: HIStory, Volume I  Number Ones  The Ultimate Collection  The Essential Michael Jackson  King of Pop  The Collection  The Definitive Collection  Hello World: The Motown Solo Collection 
Muut albumit:   Farewell My Summer Love  Looking Back to Yesterday  Thriller 25  Michael  Bad 25  Xscape 
Kappaleet:   All In Your Name  Another Part of Me  Bad  Beat It  Behind the Mask  Ben  Billie Jean  Black or White  Blood on the Dance Floor  Butterflies  Cheater  Cry  D.S.  Dancing Machine  Dirty Diana  Don’t Stop ’til You Get Enough  Earth Song  The Girl Is Mine  Give In to Me  Gone Too Soon  Got to Be There  Heal the World  HIStory/Ghosts  Hold My Hand  Hollywood Tonight  Human Nature  I Just Can’t Stop Loving You  I Wanna Be Where You Are  In the Closet  Is It Scary  Jam  Leave Me Alone  Liberian Girl  Man in the Mirror  Michael Jackson’s Thriller  Off the Wall  One More Chance  P.Y.T. (Pretty Young Thing)  Remember the Time  Rock with You  Rockin’ Robin  Say Say Say  Scream/Childhood  She’s Out of My Life  Smile  Smooth Criminal  Someone Put Your Hand Out  Speechless  Speed Demon  Stranger in Moscow  They Don’t Care About Us  This Is It  This Time Around  Thriller  Wanna Be Startin’ Somethin’  The Way You Make Me Feel  We Are the World  What More Can I Give  Whatzupwitu  Who Is It  Why  Will You Be There  You Are Not Alone  You Rock My World 
Filmografia:   Taikuri Oz  Michael Jackson’s Thriller  Captain EO  Moonwalker  Michael Jackson’s Ghosts  Men in Black II  Miss Haaksirikko  Michael Jackson’s This Is It 
Videografia:   Dangerous – The Short Films  Video Greatest Hits - HIStory  HIStory on Film, Volume II  Number Ones  The One  Live in Bucharest: The Dangerous Tour  Michael Jackson’s Vision 
Pelit:   Michael Jackson’s Moonwalker  Sonic the Hedgehog 3  Michael Jackson: The Experience  Planet Michael 
Kirjat:   Moonwalk  Moonwalker: The Storybook  Dancing the Dream: Poems and Reflections  My World: The Official Photobook  Thriller 25: The Book  The Official Michael Jackson Opus 
Konserttikiertueet:   Bad World Tour  Dangerous World Tour  HIStory World Tour  This Is It 
Konsertit:   The Royal Concert  Michael Jackson & Friends  Michael Jackson: 30th Anniversary Celebration: The Solo Years  United We Stand: What More Can I Give 
Omaisuus:   Neverland Ranch  Sony/ATV Music Publishing
Pieni-Murtonen (Kouvola)

| Pieni-Murtonen |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola (Valkeala)
Koordinaatit:  61°02′20″N, 27°05′48″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Harjunjoen–Lappalanjärven alue (14.18)
Laskujoki:  Penttilänjoki Murtoseen 
Järvinumero:  14.184.1.028
Mittaustietoja
Pinnankorkeus:  90,3 m  
Pituus:  490 m  
Leveys:  620 m  
Rantaviiva:  2,092 km  
Pinta-ala:  19,406 ha  
Saaria:  1 
 fiPieni-Murtonen 
Pieni-Murtonen  on Kymenlaaksossa Kouvolan Valkealassa, Inkerilässä sijaitseva järvi.
Maantietoa

Järven pinta-ala on 19,4 hehtaaria, se on 500 metriä pitkä ja 600 metriä leveä. Sillä on yksi saari, jonka pinta-ala on 0,1 hehtaaria.   Sen rantaviivan pituus on 2,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Pasinjoen–Hangasjärven valuma-alueeseen (14.184) se kuuluu. Järven vedenpinnan korkeus on 90,3 metriä mpy.
Morant Bayn kapina

Morant Bayn kapina oli Paul Boglen kannattajineen toteuttama kapina Britannian hallitsemassa Jamaikan siirtomaassa. Se oli suunnattu kuvernööri Edward Eyren johtamaa siirtomaahallintoa vastaan. Kapina puhkesi 11. lokakuuta 1865 Boglen kannattajien ja miliisin yhteenotosta Morant Bayssa. Tämä johti mellakointiin ensin Morant Bayssa ja sittemmin laajemmalla alueella Jamaikan itäosissa.
Kapina tukahdutettiin sotilaiden ja maroonien avulla. 29 valkoista oli saanut surmansa, ja kapinan jälkeen teloitettiin yli 400 henkilöä. Verisen kapinan seuraukset johtivat kohuun ja lopulta Eyren erottamiseen. Jamaikasta tehtiin kruunun siirtomaa ja sen edustajainkokous lakkautettiin. Kapinaa johtaneesta Paul Boglesta ja siitä syyttömänä teloitetusta George William Gordonista tuli jamaikalaisia kansallissankareita.
Tausta

Orjuus päättyi Britannian siirtomaana olleella Jamaikalla, kun työvelvollisuus lakkautettiin 1. elokuuta 1838. Tämä aiheutti sen, että sokerin tuotantokustannukset kasvoivat plantaaseilla. Karibian etulyöntiasema Britannian markkinoilla puolestaan katkesi 1846, kun sokeritullit asetettiin kaikille maille samaksi. Monet tilat hylättiin, ja valkoisia muutti pois saarelta. Saari jakautui sisämaan entisiin orjiin ja rannikon valkoisiin sekä jo entuudestaan vapaisiin mustiin. Vuonna 1861 valkoisia oli 14 000 ja mustia tai mulatteja 427 000. Rotusuhteet kiristyivät samalla, kun taloudellinen tilanne huononi. 1860-luvun alussa koettiin vielä kaiken päälle useita perättäisiä kuivuuksia samalla kun köyhän väestön peruselintarvikkeet kuten suolakala ja leipävilja kallistuivat Yhdysvaltain sisällissodan takia.
Monet jamaikalaiset kokivat, ettei saaren kuvernööri Edward Eyre piitannut paikallisista olosuhteista. Eyre oli vakaumuksellinen anglikaani ja vieroksui muita kirkkokuntia. Baptistikirkon Edward Underhill teki vuonna 1865 selonteon Jamaikan oloista siirtomaavirastolle. Selonteon sai myös Eyre, joka julkaisi sen kumotakseen sen eri kohtia.
Samoihin aikoihin joukko pientalonpoikia Saint Annen piirikunnassa oli laatinut kuningatar Viktorialle kirjeen, jossa kerrottiin kurjuudesta ja pyydettiin kruunun maita talonpoikien käyttöön. Kirje toimitettiin ensin Eyrelle, joka omia kielteisiä kommenttejaan lisättyään lähetti sen edelleen siirtomaavirastoon. Takaisin saatiin kirje, jossa kuningattaren sanottiin nähneen kirjelmän mutta jossa hän ehdotti ratkaisuksi vain kovempaa työntekoa. Eyre lienee vaikuttanut vastauskirjeen sisältöön, ja hän teetätti kirjeestä kymmeniätuhansia julisteita, joita levitettiin eri puolille saarta.
Kapina

George William Gordon oli orjattaren ja skotlantilaisen asianajaja-tilallisen lapsi. Aikuisena hänestä oli tullut varsin vauras. Gordon perusti oman baptistisen seurakuntansa, jonka yksi kappalaisista oli Paul Bogle, köyhä mutta paikallisten arvostama mies Stony Gutista läheltä Morant Bayta Saint Thomasin piirikunnan itäosassa. Bogle ja muutama muu nimitettiin elokuussa 1865 lähetystöön, jonka tarkoitus oli viedä kuvernöörille silloiseen pääkaupunki Spanish Towniin valituskirjelmä. Lähetystö teki 80 kilometrin kävelymatkan pääkaupunkiin, jossa kuvernööri Eyre ei suostunut ottamaan heitä vastaan.
Pettymyksen jälkeen Bogle alkoi pitää salaa kokouksia, joissa hän valmisteli kannattajiaan yhteenottoihin. Gordon ei Boglen toiminnasta tietänyt. Lokakuussa 1865 Morant Bayssa vietettiin markkina- ja oikeudenistuntopäivää. Tuolloin Bogle ja parisataa kepein, viidakkoveitsin ja muutamin tuliasein varustautunut joukko marssi paikalle seuraamaan erästä oikeudenkäyntiä pillien ja rumpujen saattelemana. Joku oli häirinnyt oikeuden istuntoa ja paennut sitten poliiseja Boglen miesten joukkoon. Poliisi antoi pidätysmääräyksen Boglesta ja muutamasta hänen miehestään. Poliisi saapui suorittamaan pidätystä Stony Gutiin muutama päivä Morant Bayn tapahtumien jälkeen, mutta sen sijaan että he olisivat pidättäneet Boglen, Boglen tukijat pidätyttivät poliisit.
Poliiseja pidettiin jonkin aikaa vankina, mutta lopulta heidät päästettiin uhkailujen jälkeen vapaaksi. Morant Bayssa oikeuden puheenjohtaja sai kuulla Boglen aikovan pian marssia taas kaupunkiin ja hän kutsui tuekseen miliisejä. 11. lokakuuta Bogle saapui joukkoineen oikeustalolle, jossa joku heitti miliisikapteenia pullolla. Miliisi avasi tulen ja väkivaltaisuudet alkoivat. Muutama oli kuollut välittömästi miliisin tuleen, mutta heidän ladatessa aseitaan väkijoukko hyökkäsi miliisien kimppuun surmaten heistä useita. Surmattujen joukossa oli myös oikeuden puheenjohtaja. Oikeustalo ja joitakin lähitaloja sytytettiin tuleen ja 14 taloista paennutta henkilöä surmattiin. Kaupunkia ryösteltiin ja paikallisen vankilan vangit vapautettiin. Mellakointi levisi Morant Baysta edelleen muualle Saint Thomasin piirikuntaan, jossa ryösteltiin plantaaseja ja surmattiin niiden valkoisia tilanomistajia. Siirtomaahallinto vastasi julistamalla Jamaikan itäosiin sotatilan. Kingstonista saapui alueelle sotilaita, ja Morant Bayhin purjehti kaksi sotalaivaa. Kapinoitsijoita vastaan liittyivät myös Blue Mountainsin maroonit. Kapina kukistettiin noin viikon jälkeen.
Seuraukset

Kapinoitsijat olivat surmanneet yhteensä 29 valkoista, mutta yhtään kapinaa tukahduttanutta sotilasta ei kaatunut. Loukkaantuneita valkoisia oli yhteensä 34. Kapinan jälkeen sotilastuomioistuin tuomitsi hirttämällä kuolemaan 354 henkilöä. 50 henkilöä ammuttiin ilman oikeudenkäyntiä. Maroonit teloittivat ampumalla 25 ja muuten 10 henkilöä. 600 sai ruoskintatuomion. Tuhansia koteja poltettiin. George William Gordon oli ollut sairaana Kingstonissa. Hänen olisi pitänyt päästä siviilituomiistuimeen, mutta Eyre siirrätti hänet Morant Bayhin sotilastuomioistuimen eteen. Gordon todettiin syylliseksi, vaikka onkin todennäköistä, ettei hänellä ollut osuutta tai tietoa kapinasta. Kaksi päivää tuomion jälkeen Gordon hirtettiin. Maroonien vangiksi jäänyt Bogle hirtettiin 24. lokakuuta.
Kapina ja etenkin sen verinen jälkiselvittely herättivät kohua Britanniassa. Kuvernööri Eyre keräsi taakseen, mutta myös vastustajikseen useita merkkihenkilöitä. Vasemmistolaiset hahmot, kuten John Stuart Mill, Charles Darwin ja Thomas Huxley, vaativat Eyreä tilille teoistaan, kun taas konservatiivit, kuten Charles Dickens, Richard Burton ja William Thackeray, lukeutuivat tämän tukijoihin. Jamaikalle lähetettiin kapinan tapahtumia ja seurauksia selvittämään komissio, jonka selvityksen mukaan Eyre oli ripeällä toiminnallaan estänyt esivaltaa vastaan suunnatun kapinan leviämisen laajemmalle. Toisaalta Gordonin oikeudenkäynti ja teloitus todettiin laittomaksi ja Eyre oli vastuussa tarpeettomasta voimankäytöstä kapinan jälkeen. Eyre erotettiin selvityksen jälkeen siirtomaaviraston palveluksesta.
Kapinan vaikutuksesta Jamaikasta tehtiin kruununsiirtomaa ja sen vanha edustajankokous lakkautettiin. Tämä vähensi paikallista itsehallintoa, mutta Lontoossa kiinnitettiin jatkossa siirtokunnan kehitykseen enemmän huomiota. George William Gordonista ja Paul Boglesta tuli jamaikalaisia kansallissankareita. Nykyinen Jamaikan parlamenttitalo on nimetty Gordonin mukaan.
Morant Bay, kuvassa tien päässä on oikeustalo, joka on jälleenrakennettu alkuperäisen tuhouduttua tulipalossa.
Paul Boglen patsas.
Phayao

| Phayao เทศบาลเมืองพะเยา |
| --- | --- |

 Phayao
 19°09′54″N, 99°54′14″E 
Valtio:  Thaimaa
Provinssi:  Phayao
Väkiluku 2014:  17 467 
Phayao on kaupunki Pohjois-Thaimaassa. Se on Phayaon provinssin pääkaupunki.
Polyfonia

Esimerkki polyfoniasta. Perotinin - Alleluia nativitas.
Polyfoniseksi sanotaan moniäänistä musiikkia, jossa äänistä vähintään kaksi on itsenäisiä sekä rytminsä että melodiansa suhteen , eikä niitä voida selkeästi jakaa melodiaääneen ja sitä säestäviin ääniin. Polyfonian vastakohta on homofonia.
Aiheesta muualla

Kuvia tai muita tiedostoja aiheesta Polyfonia Wikimedia Commonsissa
Pieni-Mietiäinen

| Pieni-Mietiäinen |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°46′45″N, 27°04′19″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskupuro:  puro Pitkälampeen 
Järvinumero:  14.929.1.009
Mittaustietoja
Pinnankorkeus:  112 m  
Pituus:  450 m  
Leveys:  90 m  
Rantaviiva:  0,943 km  
Pinta-ala:  2,38 ha  
Saaria:  ei saaria 
 fiPieni-Mietiäinen 
Pieni-Mietiäinen  on Etelä-Savossa Mikkelissä  Nykäsenkylän lähellä sijaitseva lampi.
Maantietoa

Lampi on 450 metriä pitkä, 90 metriä leveä, ja sen pinta-ala on 2,4 hehtaaria. Lammella ei ole kartan mukaan saaria.  Sen rantaviivan pituus on 950 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Korpijoen valuma-alueeseen (14.929) se kuuluu. Lammen vedenpinnan korkeus on 112 metriä mpy.
Pieni-Löytänä (Viitasaari)

| Pieni-Löytänä |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°11′45″N, 25°39′01″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen pohjoisosan alue (14.43)
Laskupuro:  puro Löytänään 
Järvinumero:  14.438.1.002
Mittaustietoja
Pinnankorkeus:  117,4 m  
Pituus:  370 m  
Leveys:  290 m  
Rantaviiva:  1,157 km  
Pinta-ala:  9,087 ha  
Tilavuus:  0.000087 km³ 
Keskisyvyys:  0,96 m  
Suurin syvyys:  1,4 m  
Saaria:  ei saaria 
 fiPieni-Löytänä 
Pieni-Löytänä tai Pieni Löytänä on Keski-Suomessa Viitasaarella  Keitelepohjan lähellä sijaitseva lampi.
Maantietoa

Lampi on 370 metriä pitkä, 290 metriä leveä, ja sen pinta-ala on 9,1 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 86 900 kuutiometriä. Sen keskisyvyys on 1,0 metriä ja suurin syvyys on 1,4 metriä. Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen pohjoisosan alueella (14.43), jonka Löytänän valuma-alueeseen (14.438) se kuuluu. Lammen vedenpinnan korkeus on 117,4 metriä mpy.
Phekin piirikunta

Phekin piirikunta (engl. Phek district) on yksi Intian Nagalandin osavaltion 11 piirikunnasta. Se rajautuu etelästä Manipuriin, lännestä Kohiman piirikuntaan, pohjoisesta Zunheboton ja Kiphiren piirikuntiin ja idästä Myanmariin.
Piirikunnassa oli vuoden 2011 väestönlaskennassa 163 418 asukasta.
Morel

Morel-nimisiä henkilöitä ovat tai ovat olleet:
Morel, Eustache Deschamps (1346–n. 1407), ranskalainen runoilija
H. Morel, Claude Vignon, oik. Noémie Rouvier, ent. Constant, o.s. Cadiot (1832–1888), ranskalainen kirjailija ja kuvanveistäjä
Bernard Morel (1925–2023), ranskalainen miekkailija
Claudio Morel Rodríguez (s. 1978), paraguaylainen jalkapalloilija
Edmund Dene Morel (1873–1924), brittiläinen ihmisoikeusaktivisti ja pasifisti
François Morel (s. 1959), ranskalainen kirjailija, näyttelijä ja laulaja
Jacques Morel (1922–2008), ranskalainen elokuvanäyttelijä
Salomon Morel (1919–2007), puolanjuutalainen siirto- ja internointileirin komendantti.
Kuvitteellisia henkilöitä

Morel, yksi päähenkilöistä Adolfo Bioy Casaresin romaanissa Morelin keksintö.
Plönin linna

| Plönin linna> Plöner Schloss |
| --- | --- |
 Plönin linna korjaustöiden jälkeen vuonna 2006 kuvattuna lounaasta. Edessä Großer Plöner See.
Sijainti:  Plön, Schleswig-Holstein, Saksa
Koordinaatit:  54°09′24″N, 10°24′50″E
Rakennustyyppi:  linna
Valmistumisvuosi:  1600-luku
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Plönin linna (saks. Plöner Schloss) on Plönin kaupungissa Saksan Schleswig-Holsteinin osavaltiossa sijaitseva linna, joka sijaitsee kukkulalla Großer Plöner See -järven rannalla. Linna rakennettiin 1600-luvulla kolmikymmenvuotisen sodan aikana.
Kuvia

Plönin linna 2017
Panoraamakuva sisäpihasta
Piirros linnasta ja puistosta, 1749
Aiheesta muualla

Kuvia tai muita tiedostoja aiheesta Plönin linna Wikimedia Commonsissa
Fielmann Akademie Schloss Plön (Arkistoitu – Internet Archive) (saksaksi)
Mustan kotkan ritarikunta

Mustan kotkan ritarikunnan rintatähti.
Mustan kotkan ritarikunta (saks. Hoher Orden vom Schwarzen Adler) oli Preussin kuningaskunnan korkea-arvoisin ritarikunta. Sen perusti Brandenburgin vaaliruhtinas Fredrik III (sittemmin Fredrik I) 17. tammikuuta 1701. Seuraavana päivänä hän kruunasi itsensä Preussin ensimmäiseksi kuninkaaksi. Ritarikunnan motto oli Suum Cuique (suom. Jokaiselle ansionsa mukaan).
Ritarikunnan arvomerkki oli rintatähti, jossa oli kuvattuna Preussin vaakunan musta kotka ja ritarikunnan motto. Kaiken kaikkiaan ritarikunnan jäseneksi otettiin 407 henkilöä vuosina 1701–1918. Monarkian romahdettua Vilhelm II jatkoi kuitenkin ritarikunnan jakamista maanpaossa Alankomaissa. Kunnianosoitusta myönnettiin lähinnä vain kuninkaallisille, niin saksalaisille kuin ulkomaalaisillekin, sekä saksalaisille korkea-arvoisille virkamiehille ja upseereille.
Ritarikunnassa oli vain yksi luokka, vaikka Preussin kuningas saattoikin myöntää kunnianosoituksen joko ketjuilla tai ilman:
ritarikunnan nauha
Monotheist

| Monotheist Celtic Frost |
| --- | --- | --- |

Studioalbumin tiedot
 Äänitetty : 2002–2005
 Julkaistu: 29. toukokuuta 2006
 Tuottaja(t): Celtic Frost & Peter Tågtgren
 Tyylilaji: goottimetalli, doom metal, death metal, avantgardemetalli
 Kesto: 68.16
 Levy-yhtiö: Century Media
Celtic Frostin muut julkaisut
| Parched with Thirst Am I and Dying 1992 | Monotheist 2006 |   |
Monotheist on sveitsiläisen metalliyhtye Celtic Frostin comeback-albumi, joka julkaistiin vuonna 2006. Levyn yleinen tyyli on jonkinlainen kokeellinen doom/goottimetalli, mutta vaikutteita on edelleen paljon death- ja thrash metalista.
Kappaleet

Progeny – 5.01
Ground – 3.55
A Dying God Coming into Human Flesh – 5.39
Drown in Ashes – 4.23
Os Abysmi Vel Daath – 6.41
Obscured – 7.04
Domain of Decay – 4.38
Ain Elohim – 7.33
Triptych I: Totengott – 4.27
Triptych II: Synagoga Satanae – 14.24
Triptych III: Winter – 4.32
Kokoonpano

Tom Gabriel "Warrior" Fischer – laulu, kitarat
Martin Eric Ain – basso, toissijaiset laulut
Erol Unala – kitarat
Franco Sesa – rummut
Eri julkaisut

Tuplavinyyli, bonus-kappaleena "Incantation Against You". Triptych-trilogia kokonaisuudessaan D-puolella.
Digipak, bonus-kappaleena "Temple of Depression". Sisältää myös julisteen, jossa täydellinen kansitaide. Digipakin kansikuva on eksklusiivinen, mutta myös alkuperäinen kansikuva on sisällytettynä.
Arvostelut

Allmusic:
Blabbermouth: 8/10
Desibeli.net:
Imperiumi.net: 9+/10
Metal Storm: 9.4/10
Soundi:
Aiheesta muualla

Monotheist Discogsissa. (englanniksi)
Albumi Monotheist Encyclopaedia Metallum -sivustolla (englanniksi)
Musiikkitalon Kuoro

Musiikkitalon Kuoro on yli 90 laulajan sinfoniakuoro, joka esittää pääosin suuria, yhdessä orkesterin kanssa esitettäviä teoksia. Vuonna 2011 perustettu kuoro tekee yhteistyötä Musiikkitalon päätoimijoiden eli Helsingin kaupunginorkesterin, Radion sinfoniaorkesterin ja Sibelius-Akatemian kanssa. Kuoron perustamisesta tammikuuhun 2017 kuoron taiteellisena johtajana toimi Tapani Länsiö. Kuoron ensimmäiset konsertit järjestettiin syksyllä 2012. Länsiön jälkeen kuoron taiteellisena johtajana aloitti Nils Schweckendiek 14. tammikuuta 2017.